CELEX: 62011TN0395
Language: bg
Date: 2011-07-26 00:00:00
Title: Дело T-395/11: Жалба, подадена на 26 юли 2011 г. — Elti/Делегация на Европейския съюз в Черна гора

24.9.2011   
            
            
               BG
            
            
               Официален вестник на Европейския съюз
            
            
               C 282/35
            
         Жалба, подадена на 26 юли 2011 г. — Elti/Делегация на Европейския съюз в Черна гора
   (Дело T-395/11)
   2011/C 282/69
   Език на производството: английски
   
      Страни
   
   
      Жалбоподател: Elti d.o.o. (Gornja Radgona, Република Словения) (представител: N. Zidar Klemenčič, lawyer)
   
      Ответник: Европейски съюз, представляван от Делегацията на Европейския съюз в Черна гора
   
      Искания на жалбоподателя
   
   
               —
            
            
               да се обяви, че ответникът е нарушил член 2 и член 30, параграф 3 от Директива 2004/18/ЕО (1),
            
         
               —
            
            
               да се отмени процедурата за преговори, проведена в рамките на тръжна процедура (процедура за възлагане на обществена поръчка „Поддръжка за цифровизирането на общественото радио- и телевизионно разпространение в Черна гора — Доставка на апаратура, Черна гора“ (референция EuropaAid/129435/C/SUP/ME-NP) (ОВ 2010/S 178-270613), доколкото жалбоподателят не се е ползвал от равно третиране и вследствие на това не е могъл да коригира/обясни офертата си,
            
         
               —
            
            
               да се отмени решението за възлагане на обществената поръчка в горепосочената процедура,
            
         
               —
            
            
               в случай, че договорът вече е бил сключен, същият да бъде обявен за недействителен,
            
         
               —
            
            
               при условията на евентуалност, ако при постановяване на решението на Общия съд договорът вече е бил изпълнен или решението повече не може да бъде обявено за недействително, да се обяви, че ответникът е нарушил член 2 и член 30, параграф 3 от Директива 2004/18/ЕО и да му се разпореди да заплати на жалбоподателя обезщетение за вреди в размер на 172 541,56 EUR за компенсиране на загубите, претърпени от жалбоподателя във връзка с това производство, и
            
         
               —
            
            
               да се осъди ответника да заплати направените от жалбоподателя съдебни разноски, включително съдебните разноски, направени от която и да било встъпила страна.
            
         
      Правни основания и основни доводи
   
   В подкрепа на жалбата си жалбоподателят изтъква едно правно основание.
   
               1.
            
            
               Първо правно основание, изведено от това, че ответникът е нарушил член 2 и член 30, параграф 3 от Директива 2004/18/ЕО, доколкото:
               
                           —
                        
                        
                           не е предоставил информацията относно представянето на офертите по еднакъв начин и с еднакво качество на всички участници в процедурата за възлагане на обществена поръчка,
                        
                     
                           —
                        
                        
                           на избрания оферент е била предоставена информация по дискриминационен начин, което му осигурило предимство, тъй като му дало възможност да коригира офертата си, и
                        
                     
                           —
                        
                        
                           процедурата по преговори била проведена по такъв начин, че ответникът повлиял на резултата от процедурата като поискал допълнителна информация или изяснения само от някои участници, нарушавайки по този начин принципа на недопускане на дискриминация и на прозрачност.
                        
                     
         
      (1)  Директива 2004/18/ЕО на Европейския парламент и на Съвета от 31 март 2004 година относно координирането на процедурите за възлагане на обществени поръчки за строителство, доставки и услуги (ОВ L 134, стр. 114; Специално издание на български език, 2007 г., глава 6, том 8, стр. 116 и поправка в ОВ L 182, 2008 г., стр. 282).